cyanic-selkie/wikianc huggingface dataset:
เย่ว์
เย่ว์ สามารถหมายถึง Việt หมายถึง เวียด * มณฑลกวางตุ้ง - มณฑลในประเทศจีน เดิมคือ NAMYUE หรือ นามเวียด
หรืออาจหมายถึง "ยูเอะ" (Yue) ที่สะกดคำในภาษาอังกฤษเหมือนกัน
Almana
Almana เป็นสกุลของมวนที่อยู่ในวงศ์ Dictyopharidae มีเพียงสปีชีส์เดียวคือ Almana longipes
Nanacalathis
Nanacalathis เป็นสกุลของแบรคิโอพอดที่อยู่ในวงศ์ Chlidonophoridae.
สปีชีส์ของสกุลนี้พบในมหาสมุทรแอตแลนติก
สปีชีส์ในสกุล ได้แก่:
Acutaspis
Acutaspis เป็นสกุลของมวนที่อยู่ในวงศ์ Diaspididae
สปีชีส์ในสกุลนี้พบในทวีปอเมริกา
สปีชีส์ในสกุลนี้ ได้แก่:
อนิสา ยอดพินิจ
อนิสา ยอดพินิจ เป็นนักกีฬาวอลเลย์บอลหญิงทีมชาติไทย ผู้ทำหน้าที่ในตำแหน่งตัวรับอิสระ ปัจจุบันเล่นให้กับคิง-กรุงเทพ
แซรอสดวงอาทิตย์ที่ 140
แซรอสชุดที่ 140 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 140 ประกอบไปด้วยสุริยุปราคาบางส่วน 8 ครั้ง สุริยุปราคาเต็มดวง 11 ครั้ง สุริยุปราคาผสม 4 ครั้ง สุริยุปราคาวงแหวน 32 ครั้ง และสุริยุปราคาบางส่วน 16 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1512 – ค.ศ. 2774 กินเวลาทั้งสิ้น 1262.11 ปี
ไฮดรา (ดาวบริวาร)
ไฮดรา เป็นดาวบริวารที่ไกลที่สุดเป็นอันดับสองของดาวพลูโต ถูกค้นพบร่วมกับนิกซ์ เมื่อเดือนมิถุนายน พ.ศ. 2548 มีภารกิจบินสำรวจไฮดราร่วมกับดาวพลูโตในภารกิจนิวฮอไรซอนส์ในเดือนกรกฎาคม พ.ศ. 2558
นกหวีด
นกหวีด (whistle หรือ call) เป็นเครื่องเป่าลม ที่สร้างเสียงจากการไหลของอากาศ โดยทำให้เกิดลมเคลื่อนผ่านส่วนที่มีลักษณะเป็นใบแคบๆ (ฟิบเปิล, fipple) ทำให้เกิดเป็นลมหมุนวนจนกระทั่งอากาศสั่นสะเทือนกลายเป็นคลื่นเสียง
เครื่องมือส่งเสียงในลักษณะเดียวกับนกหวีด มีมาตั้งแต่สมัยคริสต์สตวรรษที่สาม ทหารยามจีนโบราณใช้การเป่าลมผ่านส่วนบนของเปลือกผลโอค ส่งเสียงแจ้งเตือนการโจมตีของข้าศึกชาวมองโกล ส่วนชาวอียิปต์โบราณ  ใช้ใบพาไพรัสสองใบประกบกันด้วยฝ่ามือ เป่าให้เกิดเสียงดัง
ในการแข่งขันกีฬา ปัจจุบันนิยมใช้นกหวีด "Fox 40" ที่ประดิษฐ์โดย รอน ฟ็อกครอฟต์ อดีตผู้ตัดสินบาสเกตบอลชาวแคนาดา ในปี 1987 เป็นนกหวีดที่ไม่มีการใช้ลูกไม้คอร์ก และแก้ปัญหาข้อผิดพลาดจากการชำรุดของนกหวีดแบบเดิม
ถัง เยียน
ถัง เยียน หรือ ทิฟฟานี ถัง (ชื่อภาษาอังกฤษ: Tiffany Tang, Tang Yan) เป็นนักร้องและนักแสดงที่มีชื่อเสียงจากเรื่อง Princess Jing เกิดเมื่อวันที่ 6 ธันวาคม ค.ศ. 1983 ที่เมืองเซี่ยงไฮ้ ประเทศจีน
ประวัติถังเยียน
ทิฟฟานี่ ถัง เป็นหนึ่งในดาราดาวรุ่งของจีน เกิดเมื่อวันที่ 6 ธันวาคม ปี 1983 เธอจบการศึกษาจาก Central Academy of Drama เอกศิลปะและการแสดง ที่กรุงปักกิ่งเมื่อปี 2006 ทิฟฟานี่ถือว่าเป็นผู้หญิงที่สวยที่สุดในวิทยาลัยในเวลานั้น และเป็นที่รู้จักในฐานะดาวรุ่งดวงใหม่ของวงการบันเทิงจีนอีกด้วย เมื่อไม่นานมานี้ เธอเพิ่งเซนต์สัญญาเป็นนักแสดงกับบริษัท Chengtian Entertainment ในกรุงปักกิ่ง นอกจากนี้ Wong Jing ผู้กำกับภาพยนตร์ฮ่องกงผู้โด่งดังยังเลือกเธอเป็น “Princess Jing” และได้แสดงภาพยนตร์ฮ่องกงอีกหลายเรื่อง ปี 2007 ทิฟฟานี่ได้รับการเสนอชื่อเข้าชิงรางวัล นักแสดงหญิงยอดเยี่ยม ในงาน Shanghai International Film Festival จากผลงานภาพยนตร์เรื่องแรก Leaving is Another Kind of Love
ประสบการณ์การแสดง
ทิฟฟานี่เคยแสดงละครโทรทัศน์หลายเรื่อง อาทิ Pavilion with Wind, the Long Song of ZhenGuan และ Pretty Countrywoman ปี 2005 เธอได้แสดงละครเรื่อง Paint Still not Dry โดยได้รับบทนำเป็น “Susan” ปี 2006 ทิฟฟานี่ถูกจัดอันดับเป็นนักแสดงยอดเยี่ยมจากเรื่อง Leaving is Another Kind of Love ซึ่งเป็นผลงานภาพยนตร์เรื่องแรกของเธอ ในปี 2007 ทิฟฟานี่ได้เล่นเป็นนางเอกเบอร์หนึ่งในมิวสิควีดิโอเพลง Zhu Xian ร่วมกับนักแสดงไต้หวัน Ren Xianqi (Richie Ren) หลังจากนั้นเธอก็ได้กลายเป็นนางเอกแถวหน้าโดยเฉพาะที่ฮ่องกงและมาเก๊า ทิฟฟานี่ได้รับการยอมรับและชื่นชมจากบรรดานักท่องอินเทอร์เน็ตชาวจีนทั่วโลก ต่อมา เธอก็ได้ถ่ายภาพให้กับนิตยสารแฟชั่นของจีนซึ่งมีแนวคิดทางศิลปะที่แตกต่างกัน
ความสำเร็จ
ปี 2001 ทิฟฟานี่ได้เข้าร่วมการแข่งขันเฟ้นหาสาวงามของจีนในงาน "Shulei Century Star" และได้รับรางวัล "Top Champion" ปี 2004 Zhang Yimou ผู้กำกับชาวจีนเลือกเธอเป็น 1 ใน 14 สาว "Olympic Babies" และได้ร่วมโชว์ "Chinese eight minutes" ในพิธีปิดกีฬาโอลิมปิกที่กรุงเอเธนส์ ปี 2007 ทิฟฟานี่ได้รับการเสนอชื่อเข้าชิงรางวัลในงาน 13th Shanghai International Movie Festival ในสาขา นักแสดงหญิงยอดเยี่ยม และดาราภาพยนตร์หญิงยอดเยี่ยม
ทัศนคติส่วนตัว
เมื่อปี 2006 หลังจากเกิดเรื่องเซ็กส์อื้อฉาวในวงบันเทิงจีน ทิฟฟานี่คัดค้านและประณามถึงกฎระเบียบทุกประเภทที่เห็นว่า การติดต่อพูดคุยกันระหว่างผู้กำกับและนักแสดงหญิงเป็นเรื่องผิดปกติที่ทำให้เกิดเรื่องอื้อฉาวขึ้นบางเรื่อง
ละคร
Princess Wei Young 錦綉未央 (2016) as Li Wei Yong
ผู้อำนวยการ
ผู้อำนวยการ อาจหมายถึง
ปลามังกง
ปลามังกง หรือ ปลาอีกง (Long-whiskered catfish; ) เป็นปลาน้ำจืดและน้ำกร่อยชนิดหนึ่ง เป็นปลาหนังอยู่ในวงศ์ปลากด (Bagaridae) มีลักษณะลำตัวค่อนข้างกลมหนา ปกติมีสีเทาอมทอง หรือเทาอมม่วง ท้องมีสีขาว กินกุ้ง, ตัวอ่อนของแมลง, แพลงก์ตอนพืชและสัตว์เป็นอาหาร
เมื่อโตเต็มวัยจะมีขนาดประมาณ 12-15 เซนติเมตร พบใหญ่สุดถึง 46 เซนติเมตร มักอาศัยอยู่เป็นฝูงใหญ่บริเวณน้ำกร่อยหรือปากแม่น้ำ พบชุกชุมที่อำเภอบางปะกง จังหวัดฉะเชิงเทรา คำว่า "บางปะกง" นั้นก็เรียกเพี้ยนมาจากคำว่า "บางมังกง" อีกทอดหนึ่ง นอกจากนี้ปลามังกงยังมีชื่อเรียกอื่น ๆ อีกมาก เช่น ปลากดหมู, ปลากด, ปลาแขยงกง
เจ้าชายมูลัย อับดัลลาห์
เจ้าชายมูลัย อับดัลลาห์ (Prince Moulay Abdallah of Morocco) ประสูติเมื่อวันที่ 30 กรกฎาคม 2478 ณ ราบัต โมร็อกโก เป็นพระราชโอรสใน สมเด็จพระราชาธิบดีโมฮัมเหม็ดที่ 5 แห่งโมร็อกโก ประสูติแต่ เจ้าหญิงลัลลา อับลา บินต์ ทาฮาร์ เป็นพระราชอนุชาใน สมเด็จพระราชาธิบดีฮะซันที่ 2 แห่งโมร็อกโก
เสกสมรส
เจ้าชายมูลัย อับดัลลาห์ ทรงเสกสมรสกับ เจ้าหญิงลัลลา ลาเมีย เมื่อวันที่ 9 พฤศจิกายน 2504 มีพระบุตรดังนี้
ทั้งนี้ พระองค์ยังมีศักดิ์เป็นพระญาติใน เจ้าชายอัลวาลีด บิน ทาลาลแห่งซาอุดิอาราเบีย ผ่านทางสายพระมารดาด้วย
เจ้าชายมูลัย อับดัลลาห์ สิ้นพระชนม์ลงเมื่อวันที่ 20 ธันวาคม 2526 ด้วยโรคมะเร็ง สิริพระชันษา 48 ปี
มีชโก
มีชโก (Mixco)เป็นเทศบาลในจังหวัดกัวเตมาลา ประเทศกัวเตมาลา เป็นเมืองใหญ่เป็นอันดับ 3 ของประเทศ รองจากกัวเตมาลาซิตี และบียานวยบา เมืองมีประชากร 688,124 คน
Nipponithyris
Nipponithyris เป็นสกุลของแบรคิโอพอดที่อยู่ในวงศ์ Dallinidae.
สปีชีส์ของสกุลนี้พบในนิวซีแลนด์
สปีชีส์ในสกุล ได้แก่:
Sthenarus
Sthenarus เป็นสกุลของมวนที่อยู่ในวงศ์ Miridae
สปีชีส์ในสกุลนี้พบในทวีปยุโรป
สปีชีส์ในสกุลนี้ ได้แก่:
ฟุตบอลทีมชาติไทยรุ่นอายุไม่เกิน 21 ปี
ฟุตบอลทีมชาติไทยรุ่นอายุไม่เกิน 21 ปี (Thailand national under-21 football team) หรือที่รู้จักในนาม ฟุตบอลทีมชาติไทยชุดปรีโอลิมปิก (Thailand Pre-Olympic football team) เป็นฟุตบอลทีมชาติรุ่นอายุไม่เกิน 21 ปี ซึ่งเป็นตัวแทนประเทศไทยในการแข่งขันฟุตบอลรุ่นอายุไม่เกิน 21 ปีระดับนานาชาติ
เกียรติประวัติ
รายการต่อไปนี้เป็นเกียรติประวัติสำหรับฟุตบอลทีมชาติไทยรุ่นอายุไม่เกิน 21 ปี
เลขฐานสิบ
เลขฐานสิบ หรือ ทศนิยม (Decimal) หมายถึง ระบบตัวเลขที่มีตัวเลข 10 ตัว คือ 0 - 9
สัญลักษณ์แทนเลขฐานสิบ
การเขียนจำนวนในรูปทศนิยมคือการเขียนจำนวนให้อยู่ในรูปเลขฐานสิบ ซึ่งมีสัญลักษณ์อยู่ 10 ตัว (0, 1, 2, 3, 4, 5, 6, 7, 8 และ 9) และอาจมีการใช้ร่วมกับจุดทศนิยม สำหรับจำนวนที่ไม่ใช่จำนวนเต็ม และใช้สัญลักษณ์ + และ − เพื่อบอกค่าบวกและค่าลบ
เลขฐานสิบนี้เป็นเลขฐานปกติที่คนทั่วไปใช้ เนื่องจากมนุษย์มีสิบนิ้ว แต่ถึงอย่างไรก็ตาม ในอดีตก็มีผู้ที่ใช้เลขฐานที่ไม่ใช่ฐานสิบ เช่น ชาวไนจีเรียใช้เลขฐานสิบสอง และชาวบาบิโลเนียนใช้เลขฐานหกสิบ และชาวเผ่ายูกิใช้เลขฐานแปด
สัญลักษณ์แทนเลขแต่ละหลักนั้น โดยทั่วไปจะใช้เลขอารบิก และเลขอินเดีย ซึ่งมาจากระบบเดียวกัน แต่มีรูปแบบการใช้ที่แตกต่างกัน
เลขทศนิยม
การเขียนเศษส่วนให้เป็นทศนิยม ทำได้โดยให้ตัวส่วนเป็นกำลังของสิบ
การเขียนทศนิยมนั้นไม่จำเป็นต้องเขียนตัวส่วนเหมือนเศษส่วน แต่ใช้เครื่องหมายจุดทศนิยม (อาจต้องเพิ่ม 0 ด้านหน้า ถ้าจำเป็น) และตำแหน่งของตัวเลขจะเกี่ยวข้องกับส่วน ที่เป็นกำลังของสิบ เช่น และ สามารถเขียนได้เป็น  และ 0.008 ตามลำดับ
ส่วนที่เป็นจำนวนเต็มและเศษส่วน จะถูกแยกกันด้วยเครื่องหมายจุดทศนิยม ซึ่งเราใช้เครื่องหมาย มหัพภาค (.) แทนจุดทศนิยม ถ้าจำนวนนั้นเป็นเศษส่วนที่น้อยกว่าหนึ่ง เราจำเป็นต้องใส่ 0 นำหน้า (กล่าวคือ เรานิยมเขียน 0.5 มากกว่า .5) เลขศูนย์ตามท้ายทศนิยมถือว่าไม่จำเป็นในทางคณิตศาสตร์ นั่นคือ 0.080 และ 0.08 มีความหมายเหมือนกันในทางคณิตศาสตร์ แต่ในทางวิศวกรรม 0.080 บอกว่า อาจมีความคลาดเคลื่อนได้ไม่เกินหนึ่งในพัน แต่ 0.08 อาจมีความคลาดเคลื่อนได้ไม่เกินหนึ่งในร้อย
การเขียนเลขอื่น ๆ ในรูปทศนิยม
จำนวนอื่น ๆ ที่ไม่อาจเขียนได้อยู่ในรูปทศนิยมที่มีจุดสิ้นสุด เราจะเขียนจำนวนเหล่านี้ได้ในรูปทศนิยมซ้ำ
เนื่องจาก 10 เป็นผลคูณของจำนวนเฉพาะจำนวนแรกและจำนวนที่สาม (นั่นคือ 2 และ 5) ซึ่งมากกว่ากำลังสองของจำนวนเฉพาะจำนวนที่สองอยู่หนึ่ง (กำลังสองของ 3 คือ 9 และน้อยกว่าจำนวนเฉพาะจำนวนที่ห้าอยู่หนึ่ง (11) ทำให้มีรูปแบบของทศนิยมบางรูปแบบ ดังนี้
สำหรับจำนวนที่มีจำนวนเฉพาะอื่น ๆ เป็นตัวส่วนนั้นจะทำให้มีรูปแบบที่ซ้ำยาวขึ้น เช่น 7 และ 13 การหาชุดของทศนิยมซ้ำนั้นทำได้โดยการตั้งหารยาว เราจะมีเศษไม่ใช่ศูนย์เพียง q-1 แบบเท่านั้นจากการหารด้วย q ดังนั้น ช่วงของทศนิยมซ้ำจะยาวไม่เกิน q-1 อย่างแน่นอน ลองดูตัวอย่างของการหา 3/7 ในรูปทศนิยม
0.4 2 8 5 7 1 4 .. . 7 ) 3.0 0 0 0 0 0 0 0      2 8                         = 4 เศษ 2        2 0       1 4                       = 2 เศษ 6          6 0         5 6                     = 8 เศษ 4            4 0           3 5                   = 5 เศษ 5              5 0             4 9                 = 7 เศษ 1                1 0                 7               = 1 เศษ 3                  3 0                 2 8             = 4 เศษ 2  (ซ้ำ)                    2 0                         ฯลฯ
ศิลปวัฒนธรรมเพชรบุรี
เพชรบุรี มีขนบธรรมเนียม ประเพณี วัฒนธรรม และการละเล่นพื้นเมืองที่สำคัญ ที่นิยมปฏิบัติสืบทอดกันมาแต่โบราณจนถึงปัจจุบัน
งานพระนครคีรีเมืองเพชร
จะจัดเริ่มในวันศุกร์สัปดาห์ที่สองของเดือนกุมภาพันธ์ โดยงานจะมีไปจนครบ ๙ วัน ๙ คืน   เป็นงานประจำปี  เพื่อรำลึกถึงความสำคัญของประวัติศาสตร์เมืองเพชร ย้อนรอยในพระมหากรุณาธิคุณในพระบรมมหากษัตริย์แห่งบรมราชจักรีวงศ์ที่มีต่อชาวเพชรบุรี  ระลึกถึงเขาวัง-เขาหลวง  ตลอดจนเพื่อเผยแพร่สิ่งที่ดีงามในทุกด้านให้เป็นที่รู้จักกันอย่างแพร่หลาย
ประเพณีวัวลาน
เป็นการละเล่นของสังคมชาวนาเมืองเพชรบุรีหลังฤดูเก็บเกี่ยว ขึ้นชื่อว่าลูกผู้ชายเมืองเพชรต้องเคยผ่านการร่วมแข่งขันวัวลานมาบ้างแล้ว เป็นการละเล่นที่มีวิวัฒนาการมาจากการนวดข้าว ซึ่งจะต้องต้อนวัวโดยการผูกติดกันเป็นพรวนให้ย่ำไปบนข้าว และบังคับให้เดินเป็นวงกลม ชาวเมืองเพชรจึงนำวิธีการดังกล่าวมาปรับเป็นการแข่งขัน  โดยการปักหลักเกียรติ    ซึ่งเป็นหลักไม้ไว้กลางลาน    แล้วนำวัวตัวผู้มาผูกติดเป็นรัศมีออกไปยาวประมาณ  19  ตัว  และจะแบ่งวัวออกเป็น  2 ฝ่าย คือ  วัวรอง  และวัวนอก (ตัวที่อยู่นอกสุด)     ในการแข่งขันถือว่า  วัวฝ่ายใดวิ่งแซงอีกฝ่ายหนึ่งได้ถือว่าฝ่ายนั้นชนะ    ปัจจุบันประเพณีนี้จะจัดขึ้นเป็นกิจกรรมหนึ่งในงานพระนครคีรีเมืองเพชร
ละครชาตรี
ละครชาตรีเป็นละครรำที่เก่าแก่ที่สุด ได้รับวัฒนธรรมจากละครของอินเดีย  เข้ามาสู่เมืองเพชรบุรีตั้งแต่เมื่อใดไม่ปรากฏหลักฐาน  มีเพียงประวัติว่า  “หม่อมเมือง”  ซึ่งเป็นหม่อมในรัชกาลที่  5 เป็นคนเพชรบุรี        ด้วยเป็นผู้มีความสามารถในการเล่นละครชาตรี   จึงมักเล่นถวายหน้าพระที่นั่งทุกครั้งที่เสด็จมา   จนได้รับพระราชทานบริเวณ  “หน้าพระลาน”  เพื่อเป็นที่แสดงละครเป็นประจำ     ต่อมาสมัยรัชกาลที่ 6  มีผู้นำละครนอกมาประสมกับละครชาตรี    เรียกว่า ละครเข้าเครื่องหรือละครชาตรีเครื่องใหญ่  เป็นละครที่รวมศิลปะการร้อง  และการรำเข้าด้วยกัน  และได้แพร่หลายมาจนถึงปัจจุบัน
ไทยทรงดำ
ไทยทรงดำ หรือไทยโซ่ง  หรือลาวโซ่ง    เป็นชื่อกลุ่มชนเผ่าไทยกลุ่มหนึ่งในท้องถิ่นจังหวัดเพชรบุรี  ส่วนใหญ่อาศัยอยู่ในอำเภอเขาย้อย  อาชีพหลักของชาวไทยทรงดำ คือทำนา  ทำไร่  หาของป่า  และจับสัตว์ป่า  นอกจากนี้ยังมีความสามารถเป็นพิเศษในการจับปลาตามห้วย  หนอง  ลำคลอง  ส่วนอาชีพรอง คือ อาชีพจักสานเป็นอาชีพที่แพร่หลายของชาวไทยทรงดำในเขตอำเภอเขาย้อย  โดยเฉพาะการจักสานหลัวหรือเข่ง  ภาษาของชาวไทยทรงดำ  มีลักษณะคล้ายกับภาษาไทยอื่น  ๆ ทั่วไป แต่มีลักษณะเฉพาะในการออกเสียงและศัพท์เฉพาะบางคำ  และมีอักษรเขียนของตน   ซึ่งปัจจุบันมีผู้อ่านได้น้อยลง  ทรงผมเป็นเอกลักษณ์อีกอย่างหนึ่งที่น่าสนใจ        โดยเฉพาะทรงผมของผู้หญิงมีถึง  8  แบบ    แต่ละแบบจะบ่งบอกถึงสถานภาพของสตรีผู้นั้น
วิชาวัฒน์ อิศรภักดี
วิชาวัฒน์ อิศรภักดี (เกิด 28 มิถุนายน 2500) เป็นนักการเมืองและนักการทูตชาวไทย เป็นประธานคณะกรรมการฝ่ายไทยในคณะกรรมการบริหารมูลนิธิการศึกษา ไทย-อเมริกัน (ฟุลไบรท์) ผู้ช่วยรัฐมนตรีว่าการกระทรวงการต่างประเทศ อดีตอธิบดีกรมองค์การระหว่างประเทศ,อดีตเอกอัครราชทูตประจำสหรัฐอเมริกา สาธารณรัฐประชาชนจีน สหภาพยุโรป,อดีตรองปลัดกระทรวงการต่างประเทศ
Ospreyella
Ospreyella เป็นสกุลของแบรคิโอพอดที่อยู่ในวงศ์ Thecideidae.
สปีชีส์ในสกุล ได้แก่:
ประสพสุข บุญเดช
ศาสตราจารย์พิเศษประสพสุข บุญเดช (เกิด 27 พฤษภาคม พ.ศ. 2488) เป็นนักกฎหมายชาวไทย เคยดำรงตำแหน่งประธานศาลอุทธรณ์ และประธานวุฒิสภา
ประวัติ
ประสพสุขเกิดวันที่ 27 พฤษภาคม พ.ศ. 2488 จบการศึกษาระดับมัธยมศึกษาจากโรงเรียนวชิราวุธวิทยาลัย สำเร็จการศึกษานิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ ปี พ.ศ. 2509 รุ่นเดียวกับบัญญัติ บรรทัดฐาน ไตรรงค์ สุวรรณคีรี และประจวบ ไชยสาส์น จากนั้นสำเร็จเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา ก่อนศึกษาเนติบัณฑิตอังกฤษ (Lincoln's Inn, Barrister-at-Law) ที่ประเทศอังกฤษ
การทำงาน
หลังจากสำเร็จการศึกษาเนติบัณฑิตอังกฤษในปี พ.ศ. 2515 กลับมาเป็นอาจารย์ที่คณะนิติศาสตร์ มหาวิทยาลัยธรรมศาสตร์ 2 ปี ก่อนโอนย้ายไปเป็นผู้พิพากษา
ประสพสุขเคยดำรงตำแหน่งผู้พิพากษาศาลอุทธรณ์ภาค 3,ผู้พิพากษาหัวหน้าศาลจังหวัดสงขลา, ผู้พิพากษาศาลฎีกา, ผู้พิพากษาหัวหน้าคณะในศาลฎีกา, ประธานศาลอุทธรณ์ภาค 5, ประธานศาลอุทธรณ์, อธิบดีผู้พิพากษาศาลทรัพย์สินทางปัญญาและการค้าระหว่างประเทศกลาง รวมถึงเลขานุการรัฐมนตรีว่าการกระทรวงยุติธรรมในสมัย ศาสตราจารย์ประภาศน์ อวยชัย
ประสพสุขรับตำแหน่งศาสตราจารย์พิเศษ ในสาขาวิชานิติศาสตร์ คณะนิติศาสตร์ จุฬาลงกรณ์มหาวิทยาลัย ตั้งแต่วันที่ 26 พฤศจิกายน พ.ศ. 2547 นอกจากนี้ได้เป็นกรรมการกฤษฎีกาตั้งแต่ พ.ศ. 2543 ถึง พ.ศ. 2551 แล้วดำรงตำแหน่งประธานวุฒิสภา และได้เป็นกรรมการกฤษฎีกาอีกครั้งตั้งแต่ พ.ศ. 2555 ถึงปัจจุบัน
พระราชพงศาวลีพระมหากษัตริย์รัฐเกอดะฮ์
นี่คือพระราชพงศาวลีของพระมหากษัตริย์มาเลเซียแห่งรัฐเกอดะฮ์ ตั้งแต่การก่อตั้งรัฐสุลต่านเกอดะฮ์ในปีค.ศ. 1136 ถึงปัจจุบัน.
โกยัมปุตตูร
โกยัมปุตตูร (கோயம்புத்தூர், ), คออิมบาทอร์ (Coimbatore) หรือ โกไว (കോവൈ, ) เป็นนครหนึ่งในรัฐทมิฬนาฑู ตั้งอยู่ริมฝั่งแม่น้ำโนยยาล ล้อมรอบด้วยเทือกเขาฆาฏตะวันตก โกยัมปุตตูรเป็นเมืองใหญ่สุดอันดับสองของรัฐทมิฬนาฑู รองจากเจนไน และใหญ่ที่สุดอันดับที่ 16 ในอินเดีย นครอยู่ภายใต้การบริหารขององค์การบริหารเทศบาลโกยัมปุตตูร และเป็นที่ตั้งสำนักงานอำเภอโกยัมปุตตูร เมืองโกยัมปุตตูรเป็นศูนย์กลางทางอุตสาหกรรมที่ใหญ่ที่สุดแห่งหนึ่งของอินเดียใต้จนได้รับการขนานนามว่าเป็น "แมนเชสเตอร์อินเดียใต้" รวมถึงเป็นเมืองอันดับเจ็ดของประเทศตามดัชนีความง่ายในการอยู่อาศัย ปี 2020 (Ease of Living index 2020)
เจ้าพ่อเขาตก
เจ้าพ่อเขาตก เป็นเทพารักษ์รักษาพระพุทธบาทที่เขาสัจจพันธ์คีรี ปัจจุบันคือวัดพระพุทธบาทราชวรมหาวิหาร และยังสามารถหมายถึง
กูเกิล เอิร์ธ
กูเกิลเอิร์ธ (Google Earth) เป็นซอฟต์แวร์ที่พัฒนาโดยบริษัทกูเกิล สำหรับการใช้เครื่องคอมพิวเตอร์ส่วนบุคคล หรือในโทรศัพท์มือถือ ดูภาพถ่ายทางอากาศพร้อมทั้งแผนที่ เส้นทาง และผังเมืองซ้อนทับลงในแผนที่ รวมทั้งระบบจีไอเอสในรูปแบบ 3 มิติ
กูเกิลเอิร์ธใช้ข้อมูลจากภาพถ่ายทางอากาศของ U.S. public domain และ ภาพถ่ายดาวเทียมของคีย์โฮล มาดัดแปลงร่วมกับระบบแผนที่ของกูเกิล จากกูเกิลแมพ รวมทั้งการทำงานร่วมกับกูเกิลโลคอล เพื่อค้นหารายชื่อร้าน เช่น ร้านขายของ ธนาคาร และปั๊มน้ำมันในแผนที่ได้ โดยนำแผนที่มาซ้อนทับลงบนตำแหน่งที่ต้องการ ตำแหน่งที่ต้องการค้นหา สามารถหาได้จาก บ้านเลขที่ ลองจิจูด ละติจูด ทั้งยังทำงานผ่านรูปแบบภาษาของ KML (Keyhole Markup Language)
ภาพตึกจำลอง 3 มิติ ที่มีลักษณะเป็นสีเทาในกูเกิล เอิร์ธ ได้รับลิขสิทธิ์ส่วนหนึ่งมาจาก ซอฟต์แวร์ของ แซนบอร์น (Sanborn) ในชื่อ ซิตีเซ็ทส์ (CitySets) โดยรูปตึก 3 มิติในรูปแบบที่สมบูรณ์สามารถเรียกดูได้ผ่านทางซิตีเซ็ทส์
กูเกิล เอิร์ธ เวอร์ชัน 7.1 ทางกูเกิลทำภาษาออกมาทั้งหมด 45 ภาษา
จำลองการบิน
ใน กูเกิล เอิร์ธ เวอร์ชัน 4.2 ถูกเพิ่มไว้เป็นความสามรถที่ถูกซ่อนไว้ และ ถูกเปิดเผยในเวอร์ชัน 4.3 เป็นต้นมา โดยมีเครื่องบินให้เลือกเพียง 2 รุ่น คือ F-16 Fighting Falcon และ Cirrus SR-22 และมีสนามบินให้เลือกไม่มากนัก ในการควบคุมในโหมดนี้ สามารถเลือกใช้เมาส์ หรือ ใช้จอยสติ๊ก ก็ได้
วีระวุฒิ กาเหย็ม
วีระวุฒิ กาเหย็ม (ชื่อเล่น: ดล; เกิดวันที่ 23 มีนาคม พ.ศ. 2536) เป็นนักฟุตบอลชาวไทย เล่นในตำแหน่งแบ็กซ้าย ปัจจุบันได้ลงเล่นให้กับ นครศรีฯ ยูไนเต็ด​ ในไทยลีก 2 และเคยลงเล่นให้กับทีมชาติไทย ซึ่งเขาเป็นผู้ได้รับรางวัลจากรายการแข่งขันโตโยต้า ลีกคัพ 2554 สาขาดาวรุ่งยอดเยี่ยม
กูเกิล เอิร์ธ
มุมมองถนน
ถูกเปิดตัว ในวันที่ 25 พฤษภาคม พ.ศ. 2550 ด้วย 5 เมืองใหญ่ในสหรัฐ และในปัจจุบัน เมืองใหญ่ๆและเมืองที่เป็นเมืองสำคัญๆส่วนใหญ่ของโลก ได้ถูกเพิ่มเข้าไว้ในรูปแบบของ มุมมองถนน เรียบร้อยแล้ว กรุงเทพมหานคร เป็นเมืองแรกในเอเชียอาคเนย์ ที่มีการบันทึกสู่รูปแบบ มุมมองถนน กูเกิลได้เพิ่มมุมมองถนนให้กับ กูเกิล เอิร์ธ เวอร์ชัน 4.3 ในวันที่ 15 เมษายน พ.ศ. 2551 และ ถูกเพิ่มให้สมบูรณ์ ในเวอร์ชัน 6.0 ที่สามารถทำงานร่วมกับ ระบบ GPS ได้
วีระวุฒิ กาเหย็ม
สโมสร
วีระวุฒิ เป็นส่วนหนึ่งของผู้เล่นรุ่นแรกจากเจเอ็มจี อะคาเดมี่ ของเมืองทอง ยูไนเต็ด เขาเล่นในตำแหน่งแบ็คซ้าย การแข่งขันนัดแรกในระดับอาชีพของเขาคือการแข่งขันโตโยต้า ลีกคัพ 2553 กับเมืองทอง ยูไนเต็ด โดยเป็นนัดที่พบกับสมุทรปราการ โดยเขาได้เล่นเต็มช่วงเวลา 90 นาที
ทีมชาติ
วีระวุฒิ ได้รับการเรียกตัวในการเล่นให้กับทีมชาติไทยรุ่นอายุไม่เกิน 23 ปี ในรอบคัดเลือกเข้าสู่โอลิมปิกฤดูร้อน 2012
กูเกิล เอิร์ธ
วิกิพีเดีย และ พาโนรามีโอ
ในเดือนธันวาคม พ.ศ. 2549 กูเกิล เอิร์ธ ได้เพิ่มเลเยอร์ใหมีที่เรียกว่า "จีโอกราฟิกเว็บ" ที่มีการทำงานร่วมกับ วิกิพีเดีย(wikipedia) และ พาโนรามีโอ(panoramio) ในวันที่ 30 พฤษภาคม พ.ศ. 2550 กูเกิลได้ทำการประกาศว่า ได้เข้าซื้อกิจการของ พาโนรามีโอ และในเดือน มีนาคม พ.ศ. 2553 กูเกิล ได้ทำการลบ จีโอกราฟิกเว็บ และเพิ่ม พาโนรามีโอเข้ามาไว้เป็นส่วนหนึ่งของเลเยอร์หลักในกูเกิลเอิร์ธ
ภาพประวัติศาสตร์
ในเวอร์ชัน 5.0 ผู้ใช้สามารถเปิดแถบเวลา เพื่อนเลื่อนดูรูปถ่ายดาวเทียม ของสถานที่นั้นๆในช่วงเวลาที่ต่างกัน แต่การทำงานนี้ขึ้นอยู่กับสถานที่ด้วยเช่นกัน
น้ำและมหาสมุทร
ในเวอร์ชัน 5.0 (กุมภาพันธ์ พ.ศ. 2552) ผู้ใช้สามารถดูพื้นที่ภายใต้มหาสมุทรแบบ 3 มิติ โดยข้อมูลที่ได้ นำมาจาก นักวิทยาศาสตร์ชั้นนำ และ นักมหาสมุทรศาสตร์ ในปัจจุบันพื้นที่ใต้มหาสมุทรที่มีความละเอียดสูงนั้นคิดเป็น ร้อยละ5ของพื้นน้ำทั้งหมด ซึ้งมีขนาดใหญ่กว่า ทวีปอเมริกาเหนือเสียอีก
กูเกิล เอิร์ธ พลัส
กูเกิ้ล เอิร์ธพลัส (Google Earth Plus) ได้เพิ่มความสามารถในการทำงานร่วมกับ GPS โดยได้รับการสนับสนุนโดยตรงจาก Gamin และ Magellan ซึ้มเป็นค่ายยักษ์ใหญ่ในธุรกิจ GPS กูเกิล เอิร์ธ พลัส ถูกยกเลิก เดือนธันวาคม ปี 2551 และรวบรวมความสามารถของ กูเกิล เอร์ธพลัส ไว้ในกูเกิล เอิร์ธ เวอร์ชันฟรี รุ่น4.0.2416
กูเกิล เอิร์ธ โปร
กูเกิล เอิร์ธโปร (Google Earth Pro) ต้องจ่ายเงินในราคา 399 ดอลลาร์สหรัฐ ต่อปี กูเกิลเอิร์ธโปร เป็นเวอร์ชันที่มุ่งเน้นให้มีความสามรถมากว่า กูเกิลเอิร์ธพลัส เช่น
กูเกิล เอิร์ธ เอนเตอร์ไพรส์
กูเกิล เอิร์ธ เอนเตอร์ไพรส์ (Google Earth Enterprise) เป็นรุ่นที่ได้รับการออกแบบสำหรับการออกแบบใช้งานให้เหมาะกับองค์กรที่มีธุรกิจที่สามารถจะใช้ประโยชน์จากตัวโปรแกรมได้อย่างสมบูรณ์ยิ่งขึ้น
เวอร์ชัน แอนดรอยต์
ในเวอร์ชัน แอนดรอยด์ ได้มีการเปิดตัวครั้งแรก เมื่อ วันจันทร์ ที่ 22 กุมภาพันธ์ 2553
เวอร์ชัน ไอโอเอส
สำหรับเวอร์ชันของ iOS ที่สามรถใช้ได้ ทั้งบน iPhone iPodtouch iPad iPadmini ได้มีการเปิดตัว วันที่ 27 ตุลาคม 2551
กูเกิล เอิร์ธ ปลั๊ก-อิน
Google Earth API เป็นรุ่นเบต้าของบริการฟรีสำหรับเว็บไซต์ต่างๆ เพื่อเป็นPlug-in และ JavaScript API ที่ช่วยให้สามารถวาง Google Earth ในหน้าเว็บนั้นๆได้ API ยังช่วยให้การใช้งานที่มีความซับซ้อนอย่างเช่นแผนที่ 3 มิติได้อีกด้วย และแผนที่ 3 มิติ ของ Google Earth Plug-in พร้อมใช้งานแล้วสำหรับเว็บเบราว์เซอร์และระบบปฏิบัติการต่อไปนี้:
Microsoft Windows (2000, XP, Vista, และ 7)
แอปเปิ้ล Mac OS X 10.4 และสูงกว่า (Intel และ PowerPC)
ในปัจจุบันปลั๊กอินสามารถสนับสนุนความสามารถที่มากขึ้ของ กูเกิล เอิร์ธ ได้ดังต่อไปนี้:
พระครูพยุหานุศาสก์ (ชิต ชิตจิตฺโต)
ประวัติ
หลวงพ่อชิต ชิตจิตฺโต ท่านเกิดเมื่อวันที่ 23 พฤษภาคม พ.ศ. 2442 ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว ณ บ้านน้ำทรง ตำบลน้ำทรง อำเภอพยุหะคีรี จังหวัดนครสวรรค์ อุปสมบทเมื่อวันที่ 8 มิถุนายน พ.ศ. 2462ในรัชสมัยของพระบาทสมเด็จพระมงกุฎเกล้าเจ้าอยู่หัว ณ วัดมหาธาตุยุวราชรังสฤษฏิ์ โดยมี สมเด็จพระวันรัต (ฑิฒ) เป็นผู้อุปัชฌาย์ หลังจากอุปสมบทท่านก็ได้ดำรงตำแหน่งมากมายจนในปี พ.ศ. 2477 ท่านเป็นพระครูสัญญาบัตรเจ้าอาวาสวัดราษฎร์ ที่ พระครูพยุหานุศาสก์ และจนในปี พ.ศ. 2477 ท่านได้รับตำแหน่งมากมายถึง 3 ตำแหน่งคือ ในชั่วชีวิตของท่าน อุทิศตนให้แก่พระพุทธศาสนาจนท่านได้ถึงแก่มรณภาพเมื่อวันที่ 26 ธันวาคม พ.ศ. 2501 รวมอายุได้ 59 ปี
ภาควิชาจิตวิทยา คณะสังคมศาสตร์ มหาวิทยาลัยเกษตรศาสตร์
ประวัติ
พ.ศ. 2509 ภาควิชาสังคมศาสตร์และมนุษยศาสตร์ ได้รับการแต่งตั้งขึ้นในคณะวิทยาศาสตร์และอักษรศาสตร์ กลุ่มวิชาจิตวิทยาได้รับการบรรจุเข้าในหลักสูตรของ ภาควิชาสังคมศาสตร์และมนุษยศาสตร์ อันประกอบไปด้วยวิชา จิตวิทยาเบื้องต้น จิตวิทยาในชีวิตประจำวัน จิตวิทยาสังคม และจิตวิทยามนุษยสัมพันธ์ ต่อมาในปี พ.ศ. 2517 คณะสังคมศาสตร์ มหาวิทยาลัยเกษตรศาสตร์ ได้รับการสถาปนาขึ้น กลุ่มวิชาจิตวิทยาจึงได้เริ่มจัดเข้าเป็นระบบโดยเรียกว่า สาขาจิตวิทยา และได้เปิดรับนิสิตเข้าศึกษาวิชาจิตวิทยาเป็นรุ่นแรก เมื่อ พ.ศ. 2518 นับตั้งแต่บัดนั้นเป็นต้นมา
สายยตสึบาชิ
สายยตสึบาชิ (สาย 3) เป็นเส้นทางรถไฟฟ้าในนครโอซากะ ประเทศญี่ปุ่น ในระบบรถไฟใต้ดินเทศบาลโอซากะ มีสถานีปลายทาง ได้แก่ นิชิอูเมดะและซูมิโนเอะโกเอ็ง ตัวย่อของทุกสถานี ขึ้นต้นด้วยตัว Y
อินทรีแดง
อินทรีแดง เป็นบทประพันธ์ซูเปอร์ฮีโร่ฉบับไทยของ เศก ดุสิต โดยมีตัวเอกคือ อินทรีแดง หรือ โรม ฤทธิไกร บทประพันธ์เรื่องนี้ เศก ดุสิตได้เริ่มเขียนขึ้นในปี พ.ศ. 2498 โดยได้แนวความคิดจากภาพยนตร์ของ ร็อก ฮัตสัน ชื่อเรื่อง Captain Lightfoot ในภาพยนตร์เล่นเป็นตีนแมว ที่มีอุดมการณ์ ช่วยเหลือผู้อื่น ใส่หน้ากากสีแดง จึงสร้างเป็นเนื้อเรื่องในทำนองเดียวกัน โดยใช้เป็นนกอินทรีเพราะเป็นนกที่มีอำนาจ บินได้สูงสุด ใครก็บินไม่สูงเท่านกอินทรี มีความยิ่งใหญ่ โดยนำเรื่องราวในสมัยนั้นมาผูกเข้ากับสภาพปัญหาทางสังคม ทั้งการตัดไม้ทำลายป่า การทุจริตคอร์รัปชั่น ซึ่งกฎหมาย เอื้อมไม่ถึง บทประพันธ์ชุด อินทรีแดง ของ เศก ดุสิต เขียนขึ้นในระหว่างปี พ.ศ. 2498-2513 บทประพันธ์ได้รับความนิยมจากนักอ่านอย่างมาก
บทประพันธ์เรื่องนี้ได้นำมาสร้าง เป็นภาพยนตร์และละครโทรทัศน์อยู่หลายครั้ง โดยครั้งแรก รังสรรค์ ตันติวงศ์ และประทีป โกมลภิส เตรียมสร้างภาพยนตร์เรื่องที่ 2 ต่อจาก ชาติเสือ ให้มิตร ชัยบัญชา แสดง ระหว่างนั้น มิตร ชัยบัญชา ได้อ่านนิยายเรื่อง อินทรีแดง ที่บ้านรังสรรค์ ตันติวงศ์ จึงชอบและแจ้งความจำนงค์ว่าต้องการแสดงเป็นอินทรีแดง เพราะมีสองบุคลิก  เมื่อผู้สร้างและผู้กำกับเห็นความตั้งใจของพระเอก จึงตัดสินใจพามิตร ชัยบัญชา ไปพบ เศก ดุสิต  เพื่อขอซื้อนิยายอินทรีแดง ตอน จ้าวนักเลง ให้มิตร ชัยบัญชา รับบทอินทรีแดงครั้งแรก กับภาพยนตร์เรื่อง จ้าวนักเลง ออกฉายครั้งแรกวันที่ 7 มีนาคม พ.ศ. 2502 ทำรายได้เกินล้านบาท ซึ่งทำให้มิตร ชัยบัญชามีชื่อเสียงโด่งดังไปทั่ว นับตั้งแต่นั้นมา (หลังจากเป็นที่รู้จักและเริ่มมีชื่อเสียงจากภาพยนตร์เรื่องแรก "ชาติเสือ") และยังมีภาพยนตร์ที่มิตรรับบทเป็นอินทรีแดงอีก 5 ตอนคือเรื่อง ทับสมิงคลา (2505), อวสานอินทรีแดง (2506), ปีศาจดำ (2509), จ้าวอินทรี (2511), และ อินทรีทอง (2513) ซึ่ง มิตร ชัยบัญชา เสียชีวิตขณะถ่ายทำฉากโหนบันไดเชือกเฮลิคอปเตอร์ในภาพยนตร์เรื่องนี้ เนื่องจากการผิดพลาดทางเทคนิคที่ทำให้การถ่ายทำไม่เป็นไปตามที่กำหนด
หลังจากภาพยนตร์อินทรีแดง นอกเหนือจากที่มิตรแสดงนำแล้วยังมี บินเดี่ยว (2520) นำแสดงโดย สิงหา สุริยง ต่อมาคือ พรายมหากาฬ (2523) นำแสดงโดย กรุง ศรีวิไล และ อินทรีผยอง (2531) นำแสดงโดย จารุณี สุขสวัสดิ์ สรพงศ์ ชาตรี มาริษา อุดมพร ต่อมาในปี พ.ศ. 2553 มีการนำมาสร้างใหม่ภายใต้ชื่อ อินทรีแดง กำกับโดย วิศิษฏ์ ศาสนเที่ยง โดยมีนักแสดงนำคือ อนันดา เอเวอร์ริ่งแฮม รับบทอินทรีแดง
ล่าสุดเป็นละคร ปี พ.ศ. 2562 นำมาสร้างเป็นละครโทรทัศน์ ออกอากาศทาง ช่อง 7HD ผลิตโดย บริษัท 9 บีเวอร์ ฟิล์ม จำกัด กำกับการแสดงโดย โอลิเวอร์ บีเวอร์ นำแสดงโดย อรรคพันธ์ นะมาตร์, เมลดา สุศรี, ชนะพล สัตยา, อาภา ภาวิไล, รัฐธีร์ วรโรจน์โยธิน, รัญดภา มันตะลัมพะ, สันติสุข พรหมศิริ, อติรุจ สิงหอำพล และนักแสดงแสดงอีกมากมาย
บทประพันธ์
เศก ดุสิต หรือ เริงชัย ประภาษานนท์ ได้เริ่มเขียนอาชญนิยายชุดอินทรีแดงขึ้นเป็นครั้งแรกในปี พ.ศ. 2498 และวางตลาดเป็นนิยายปกอ่อน 6 ฉบับจบ ของสำนักพิมพ์อักษรสมิทร์ แต่ละฉบับจะใช้ชื่อชุดตามเหตุการณ์สำคัญภายในเล่มคือ อินทรีแดง, เล็บมังกร, กุหลาบดำ, ชาติทมิฬ, มัจจุราชคำรณ และ มังกรกระเจิง ตามลำดับ ก่อนที่ภายหลังจะเปลี่ยนมาใช้ชื่อตอนเดียวกันว่า “มังกรขาว” ตามชื่อขบวนการวายร้ายของเรื่อง ที่ก่อวินาศกรรมป่วนเมือง หลังจบ มังกรขาว เศก ดุสิต ได้เขียนอินทรีแดงตอนที่ 2 ในชื่อ พรายมหากาฬ ให้กับสำนักพิมพ์บันลือสาส์น ตีพิมพ์ในปี พ.ศ. 2500 จำนวน 10 ฉบับจบ ประสบความสำเร็จขายดีมากจนถึงมีตอนต่อมาอีกหลาย หลังเขียนอินทรีแดงชุดสองหรือพรายมหากาฬจบแล้ว เศก ดุสิตก็หันไปเขียนเรื่องอื่น แต่สุดท้ายต้องกลับมาเขียนอินทรีแดงอีกครั้งเพราะคนอ่านอยากอ่านสาเหตุที่อินทรีแดงถูกใจคนอ่านในยุคนั้น
บทประพันธ์ชุด อินทรีแดง ของ เศก ดุสิต เขียนขึ้นในระหว่างปี พ.ศ. 2498-2513 บทประพันธ์ได้รับความนิยมจากนักอ่านอย่างมาก มีรายชื่อตอนดังนี้
ช่วงมิตร ชัยบัญชา รับบทเป็นอินทรีแดง
ครั้งแรกของ อินทรีแดง ที่ได้มาผงาดบนแผ่นฟิล์มภาพยนตร์ขนาด 16 มม. โดยครั้งแรก รังสรรค์ ตันติวงศ์ และ ประทีป โกมลภิส เตรียมสร้างภาพยนตร์เรื่องที่ 2 ต่อจาก ชาติเสือ ให้ มิตร ชัยบัญชา แสดง ระหว่างนั้น มิตร ชัยบัญชา ได้อ่านนิยายเรื่อง อินทรีแดง ที่บ้านรังสรรค์ ตันติวงศ์ จึงชอบและแจ้งความจำนงค์ว่าต้องการแสดงเป็นอินทรีแดง เพราะมีสองบุคลิก เมื่อผู้สร้างและผู้กำกับเห็นความตั้งใจของพระเอก จึงตัดสินใจพามิตร ชัยบัญชา ไปพบ เศก ดุสิต เพื่อขอซื้อนิยายอินทรีแดง ตอน จ้าวนักเลง ให้มิตร ชัยบัญชา รับบทอินทรีแดงครั้งแรก ในชื่อเรื่อง จ้าวนักเลง เมื่อผู้ประพันธ์พบหน้าพระเอกมิตร เขาถูกใจในรูปร่างสูงใหญ่ แบบชายชาติทหาร และได้กล่าวกับมิตรว่า "คุณคืออินทรีแดงของผม" ภาพยนตร์ได้ออกฉายครั้งแรกวันที่ 7 มีนาคม พ.ศ. 2502 เมื่อเข้าฉายก็ประสบความสำเร็จ ทำรายได้ถล่มทลาย พร้อมสร้างชื่อให้กับ มิตร ชัยบัญชา กลายเป็นพระเอกขวัญใจ มหาชน นับตั้งแต่นั้นเป็นต้นมาเรื่อยๆ
หลังจากหนังเรื่องจ้าวนังเลง เรื่องแรกบนจอเงินประสบความสำเร็จ ก็ห่างหายไปอีกหลายปี จนมาถึงปี พ.ศ. 2505 ก็สร้างเรื่องที่สอง อินทรีแดง ตอน ทับสมิงคลา เข้าฉายปลายปี พ.ศ. 2505 ที่โรงภาพยนตร์เอ็มไพร์ ปรากฏว่าประสบเช่นกันความสำเร็จด้านรายได้ ภาพยนตร์ชุด อินทรีแดง เรื่องที่สามที่มาเป็นภาพยนตร์จอใหญ่ ในปี พ.ศ. 2506 คือ อินทรีแดง ตอน อวสานอินทรีแดง ภาพยนตร์เรื่องนี้สร้างโดยดุสิตภาพยนตร์ ที่มีครูเนรมิตเป็นผู้กำกับและเป็นการมารับบทวาสนาโดยเพชรา เชาวราษฎร์ เป็นครั้งแรกซึ่งก่อนหน้านี้รับบทโดย อมรา อัศวนนท์
ปี พ.ศ. 2509 อินทรีแดงก็ผงาดฟ้า ในเรื่อง ปีศาจดำ ภาพยนตร์ของ ดุสิตภาพยนตร์ แต่มาครั้งนี้ได้ ส.อาสนจินดา มาทำหน้าที่กำกับ มิตรสวมบทบาทอินทรีแดงออกปฏิบัติการไล่ล่าเหล่าร้าย โดยมีวาสนาที่รับบทโดยคุณเพชราอีกครั้ง ภาพยนตร์เข้าฉายเมื่อ 22 กรกฎาคม พ.ศ. 2509 เป็นหนัง 16 มม. และไม่ประสบความสำเร็จด้านรายได้ ปี พ.ศ. 2511 มีการนำนิยายเรื่อง อินทรีแดงมาสร้างเป็นหนังอีกครั้ง จากบทประพันธ์ตอน ภูตมรณะ ในชื่อเรื่อง อินทรีแดง ตอน จ้าวอินทรี ได้ ฉลอง ภักดีวิจิตร ในนาม ดรรชนี มาทำหน้าที่ผู้กำกับ ออกฉายในเมื่อ 21 มีนาคม พ.ศ. 2511
เพื่อความสมจริง และความไม่พร้อมของเสื้อผ้าของนักแสดงแทน มิตรตกลงว่าจะแสดงฉากนี้ด้วยตัวเอง โดยกำหนดการถ่ายทำไว้อย่างละเอียด แต่ด้วยความผิดพลาดทางเทคนิคที่มิตรไม่อาจรู้ได้ เพราะกำลังแสดงอยู่ ปรากฏว่าด้วยแรงกระตุกของเครื่องขณะบินขึ้น โดยที่มิตรไม่ได้เหยียบบนบันได และต้องโหนตัวอยู่กับบันได เครื่องไม่ได้ลงจอดเมื่อผ่านหน้ากล้องแล้ว มิตร พยายามให้สัญญาณด้วยการตบเท้าเข้าหากัน ในขณะที่นักบินมองไม่เห็นความผิดปกติและการให้สัญญาณจากพื้นล่าง ยังบินสูงขึ้นต่อไป และเกิดแรงเหวี่ยงในจังหวะที่เครื่องเลี้ยวกลับ ทำให้มิตรไม่สามารถโหนตัวต่อไปได้ ตกลงมาจากเฮลิคอปเตอร์กระแทกกับพื้น จากความสูง 300 ฟุต เขาถูกนำส่งโรงพยาบาลศรีราชาด้วย เฮลิคอปเตอร์ดังกล่าวภายใน 5 นาที แต่สายเกินไป จากผลการชันสูตรศพยืนยันว่า เขาเสียชีวิตทันที เพราะร่างกายแหลกเหลวไม่มีชิ้นดี เชือกบาดข้อมือเป็นแผลลึก 2 ซ.ม. ยาว 8 ซ.ม. กระดูกขากรรไกรข้างขวาหัก กระดูกโหนกแก้มซ้ายขวาหัก มีเลือดออกทางหูขวา กระดูกซี่โครงขวาหัก 5 ซี่ กระดูกโคนขาขวาหัก กระดูกต้นคอหัก โดยเสียชีวิตเมื่อเวลาประมาณ 16.13 น.
มิตร ชัยบัญชา มีผลงานการแสดงภาพยนตร์ไว้กว่า 266 เรื่อง แต่เป็นเฉพาะที่นับได้ มิตรได้เสียชีวิตบริเวณหาดดงตาล พัทยาใต้ ได้มีการสร้างศาลมิตร ชัยบัญชา ตรงข้ามสำนักงานสรรพากร หลังโรงแรมจอมเทียนปาล์มบีช บริเวณหาดจอมเทียน นอกจากนี้ยังมีตั้งชื่อซอยมิตร ชัยบัญชา หรือพัทยาซอย 17 บนถนนเทพประสิทธิ์ อีกด้วย
ช่วงหลังปี พ.ศ. 2513
ต่อมาในปี พ.ศ. 2520 วินโปรดักชั่นฟิล์มโดย วิน วันชัย ก็สร้างด้วยการหยิบเอานิยายเรื่องอินทรีแดงที่เศกดุสิตเขียนขึ้นใหม่ มาสร้างเป็นภาพยนตร์เรื่อง บินเดี่ยว ได้พระเอกหน้าใหม่มาแสดง สิงหา สุริยง คู่กับนางเอก นัยนา ชีวานันท์ พอปี พ.ศ. 2523 พาราไดซ์ฟิลม์ โดย ประเสริฐ ศรีสมทรัพย์ นำเอานิยายเรื่องอินทรีแดง ตอน พรายมหากาฬ มาสร้างเป็นภาพยนตร์ใหญ่ มี ส.อาสนจินดา กลับมารับหน้าที่กำกับอีกครั้ง ผู้มาสวมบทบาทอินทรีแดงคือ กรุง ศรีวิไล ที่กำลังดัง พร้อมด้วยนางเอกยอดนิยม อรัญญา นามวงศ์
หลังจาก อินทรีแดง ตอน พรายมหากาฬ แต่พอเข้าสู่ จารุณี สุขสวัสดิ์ ในปี พ.ศ. 2531 อินทรีแดง กลับมาอีกครั้ง แต่การมาครั้งนี้เป็นการออกปฏิบัติการของลูกสาวอินทรีแดงรับบทโดย จารุณี สุขสวัสดิ์
หลังจากนั้น เคยมีข่าวออกมาว่าผู้กำกับหลายคนจะนำมาทำใหม่ ไม่ว่าจะเป็น ธนิตย์ จิตต์นุกูล หรือ ศรัณยู  วงศ์กระจ่าง  แต่โครงการก็ล้มเลิกไป และต่อมาในปี พ.ศ. 2540 มีการทำออกมาในฉบับละครโทรทัศน์ทางช่อง 7 แสดงนำโดย เรืองศักดิ์ ลอยชูศักดิ์, กุลณัฐ ปรียะวัฒน์ และ กัญญารัตน์ จิรรัชกิจ กำกับโดย ฉัตรชัย นาคสุริยะ  ทำออกมาหลายตอนไม่ว่าจะเป็น ตอน กำเนิดอินทรีแดง  ตอน เด็กเสเพล  ตอน พิษรักเพลงรัก แต่ได้ตัดแปลงให้เนื้อหาบางส่วน เช่น ให้ อินทรีแดง จากโรม ฤทธิไกร ลูกชายเศรษฐี เป็นเด็กหนุ่มชื่อ ฟ้าลั่น และเป็นนักข่าว เป็นต้น
ในปี พ.ศ. 2553 ไฟว์สตาร์ โปรดักชั่น และ กันตนา กรุ๊ป ได้สร้างตำนานของวีรบุรุษภายใต้หน้ากาก จากความตั้งใจจริงของผู้กำกับที่รักฮีโร่คนนี้ และการรอคอยกว่า 40 ปีจากภาคสุดท้ายของอินทรีแดง ที่ วิศิษฎ์ ศาสนเที่ยง จะเป็นผู้เปิดตำนานบทใหม่นี้ วิศิษฏ์ ศาสนเที่ยง เคยมีความประทับใจในวัยเด็ก ที่ใฝ่ฝันให้ อินทรีแดง กลับมามีชีวิต และอยากให้คนในยุคนี้ได้ รัก และ ชอบ เหมือนกับที่ตัวเค้าเองชอบเช่นเดียวกัน การดัดแปลงบทประพันธ์เพื่อปรับให้เข้ากับสมัยนี้ก็เป็นหน้าที่ของ วิศิษฏ์ ที่ต้องสร้าง อินทรีแดง ให้เป็น อินทรีแดง ในปี พ.ศ. 2553
มิเชล วอกอร์ด
มิเชล วอกอร์ด (อังกฤษ: Michele Ronja Waagaard) เป็นนักร้อง และนางแบบชาวนอร์เวย์ ที่มีผลงานในประเทศไทย เป็นที่รู้จักในช่วงแรก จากการถ่ายแบบนิตยสารวัยรุ่น จากนั้นได้เข้ามาเป็นนักร้องภายใต้สังกัดจีเอ็มเอ็ม แกรมมี่ ออกอัลบั้มครั้งแรกจากการเป็นหนึ่งในศิลปินวง "ทีน เอต เกรด เอ" ต่อมาได้ออกอัลบั้มแนวป็อป, แดนซ์ในนาม "วงแจมป์" ภายหลังเธอได้เป็นดีเจ และเป็นที่รู้จักอีกครั้งจากการเป็นนางแบบเดินบนแคทวอล์คและถ่ายแบบแนวเซ็กซี่
ประวัติ
มิเชล วอกอร์ด (ชื่อเล่น: มิเชล) เกิดในประเทศนอร์เวย์เมื่อวันที่ 7 มีนาคม พ.ศ. 2523 เธอเป็นชาวนอร์เวย์ ที่มีผลงานในประเทศไทย ภายใต้สังกัดกรีนบีนส์ ในเครือแกรมมี่ เธอได้รับรางวัลในฐานะที่เป็นนางแบบถ่ายแบบนิตยสารวัยรุ่น "The Boy" ปี 1995 หลังจากนั้นก็ได้แสดงมิวสิควีดีโอของสังกัดแกรมมี่ จึงได้เซนต์สัญญากับทางค่าย และได้เป็นศิลปินในเวลาต่อมา
ต่อมาเธอได้ถูกคัดเลือกให้เป็นหนึ่งในวงดนตรีวัยรุ่น ทีนเอจเกรดเอ (Teen 8 Grade A) มีสมาชิกทั้งหมด 8 คน หลังจากได้แยกตัวกันและได้มารวมตัวกับเพื่อนอีก 4 คน มาเป็น วงแจมป์ และสร้างชื่อเสียงให้กับเธอเป็นอย่างมาก
ด้านการศึกษา จบการศึกษาระดับมัธยมศึกษา (ม.1-ม.6) โรงเรียนนานาชาติบางกอกพัฒนา (Bangkok Patana International School) และสำเร็จการศึกษาระดับปริญญาตรี คณะนิเทศศาสตร์ มหาวิทยาลัยอัสสัมชัญ
งานเพลง
วงทีนเอจเกรดเอ ประกอบสมาชิกทั้งหมด 8 คน(ชาย 4 หญิง 4) ได้แก่ ปอ ภัคพร, เจนนี่ เจนนิเฟอร์, แอนนา อิสราภรณ์, มิเชล วอกอร์ด, เวย์ ปริญญา, ทีน สราวุฒิ, เอ๊กซ์ ฐิติ และ เต๊ะ ศตวรรษ เปิดตัวอย่างเป็นทางการเมื่อต้นปีพ.ศ. 2541 โดยออกอัลับ้มชุดเดียวคือ "Teen 8 Grade A" เพลงที่มิเชลได้ร่วมขับร้องได้แก่ ไปด้วยคน, ของใคร, ขอบคุณ (เป็นเพราะเธอ) เป็นต้น
วงแจมป์ ภายใต้สังกัดกรีนบีนส์ ในเครือแกรมมี่ ประกอบศิลปินทั้ง 4 คน ได้แก่ ภัคพร ภูวะปัจฉิม (ปอ), เจนนิเฟอร์ โปลิตานนท์ (เจนนี่), อิสราภรณ์ จันทรโสภาคย์ (แอนนา) และ มิเชล วอกอร์ด ออกอัลบั้มเต็มจำนวน 2 อัลบั้มด้วยกันคือ อัลบั้มแจมป์ และอัลบั้มบังอรเอาแต่แดนซ์
ภายหลังจากที่ทุกคนในวงได้แยกย้ายกันไปทำงานของตนแล้ว ด้านมิเชลเป็นนางแบบ และเป็นวีเจ ในประเทศไทย และมีผลงานออกมาอีกมากมาย
เจ้าดารารัศมี พระราชชายา
เจ้าดารารัศมี พระราชชายา () (26 สิงหาคม พ.ศ. 2416 - 9 ธันวาคม พ.ศ. 2476) เป็นเจ้าหญิงในราชวงศ์ทิพย์จักรจากนครเชียงใหม่ ผู้มีบทบาทสำคัญต่อการรวมล้านนาเข้ากับสยาม โดยการถวายตัวเป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว และฟื้นฟูศิลปวัฒนธรรมล้านนา
ขณะทรงพระเยาว์
เจ้าดารารัศมี พระราชชายา มีพระนามเดิมว่า "เจ้าดารารัศมี" พระนามลำลองเรียกกันในครอบครัวว่า "เจ้าน้อย" และในพระประยูรญาติว่า "เจ้าอึ่ง" ประสูติเมื่อวันอังคาร ขึ้น 4 ค่ำ เดือน 8 ปีระกา (หากนับทางเหนือ เป็นเดือน 10) หรือตรงกับวันที่ 26 สิงหาคม พ.ศ. 2416 เวลา 00.30 น.เศษ ณ คุ้มหลวงกลางเวียง นครเชียงใหม่ (ปัจจุบันคือโรงเรียนยุพราชวิทยาลัย) เป็นพระธิดาในพระเจ้าอินทวิชยานนท์กับเจ้าทิพเกสร มีพระเชษฐภคินีร่วมพระอุทรหนึ่งพระองค์คือเจ้าจันทรโสภา
เมื่อทรงพระเยาว์ เจ้าดารารัศมีทรงพระอักษรทั้งฝ่ายล้านนา สยาม และภาษาอังกฤษ จนแตกฉาน ทั้งยังได้ทรงศึกษาขนบธรรมเนียมประเพณีต่าง ๆ จนนับได้ว่าทรงเป็นผู้รอบรู้ในด้านขนบประเพณีอันเก่าแก่เหล่านั้นดีที่สุดคนหนึ่งทีเดียว และโปรดการทรงม้าเป็นอย่างยิ่ง
เหตุแห่งการเสด็จเข้าวังหลวง
ในปี พ.ศ. 2426 เมื่อเจ้าดารารัศมีมีพระชนมายุได้ 11 พรรษาเศษ พระบิดาได้จัดให้มีพิธีโสกันต์เจ้าดารารัศมีอย่างยิ่งใหญ่ ซึ่งเป็นพิธีโสกันต์ครั้งแรกในล้านนา โดยมีพระยาราชสัมภารากร (เลื่อน สุรนันท์) ข้าหลวงสามหัวเมือง เป็นธุระในเรื่องการจัดพิธีโสกันต์ตลอดงาน ภายหลัง พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้พระเจ้าน้องยาเธอ กรมหมื่นพิชิตปรีชากร (เวลานั้นดำรงตำแหน่งข้าหลวงประจำภาคพายัพ) ได้อัญเชิญพระกุณฑล (ตุ้มหู) และพระธำมรงค์เพชร ไปพระราชทานเป็นของขวัญโกนจุก แก่เจ้าดารารัศมี
คล้อยหลัง 3 ปี ในวันที่ 4 กุมภาพันธ์ พ.ศ. 2429 (ตรงกับ วันพฤหัสบดี ขึ้น 11 ค่ำ เดือน 3 ปีจอ อัฐศก จุลศักราช 1248) ในปี 2429 นั้น พระเจ้าอินทวิชยานนท์ได้เสด็จลงมายังกรุงเทพฯ เพื่อร่วมในพระราชพิธีลงสรง และสถาปนาสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร เจ้าดารารัศมีได้โดยเสด็จพระบิดาลงมากรุงเทพฯ ในครั้งนี้ด้วย และได้ถวายตัว รับราชการฝ่ายในเป็นเจ้าจอม ตำแหน่งพระสนมในพระบาทสมเด็จพระจุลจอมเกล้าเจ้าอยู่หัวเลยประทับอยู่ ณ กรุงเทพมหานครนับแต่นั้นมา
เจ้าจอมมารดา
เมื่อพระองค์เสด็จเข้ามาประทับในพระบรมมหาราชวัง พระบิดาได้ประทานเงินค่าตอไม้ (ค่าสัมปทานไม้สักในเขตแคว้นล้านนา ซึ่งตอนนั้นถือกันว่าป่าไม้สักทั้งหมดในดินแดนล้านนาเป็นของพระเจ้านครเชียงใหม่ทั้งสิ้น จะยกประทานแก่ผู้ใดก็ได้ ในกรณีนี้ทรงยกผลประโยชน์เป็นค่าสัมปทานประทานพระธิดา) เพื่อสร้างตำหนักขนาดใหญ่ขึ้นใหม่ในเขตพระราชฐานชั้นในในพระบรมมหาราชวังเพื่อเป็นที่ประทับของเจ้าจอมดารารัศมีและข้าหลวงในพระองค์ ในระหว่างที่ประทับอยู่ในพระบรมมหาราชวัง ทรงดำรงพระองค์อย่างเรียบง่าย มิได้สนพระทัยต่อการถูกมองพระองค์ว่าเป็น "เจ้าหญิงเมืองลาว" แต่ประการใด ทรงให้ข้าหลวงในตำหนักแต่งกายด้วยผ้าซิ่นแบบล้านนา เหมือนเมื่อครั้งที่ยังประทับอยู่ ณ คุ้มหลวงนครเชียงใหม่ทุกประการ รวมทั้งโปรดให้ให้ศึกษาศิลปะดนตรีไทย ดนตรีสากล การขับร้อง และการฟ้อนรำ ทั้งนี้ เจ้าจอมดารารัศมีสามารถทรงเครื่องดนตรีได้หลากหลายชนิด แต่ที่โปรดและทรงได้ถนัดที่สุดคือจะเข้ เจ้าจอมดารารัศมี ยังทรงสนพระทัยในการถ่ายรูปซึ่งถือเป็นเรื่องใหม่ในสมัยนั้น นอกเหนือไปจากพระปรีชาสามารถด้านการทรงม้า
ขณะนั้นยังทรงเป็นเพียงเจ้าจอมพระสนม ยังไม่ได้รับการสถาปนาให้เป็นเจ้านายในราชวงศ์จักรี จนกระทั่งปี 2451 ที่เจ้าจอมมารดาดารารัศมีมีพระประสงค์จะเสด็จกลับไปเยือนนครเชียงใหม่ พระบาทสมเด็จพระจุลจอมเกล้าเจ้าอยู่หัวจึงทรงพระกรุณาโปรดเกล้าฯ สถาปนาเจ้าจอมมารดาดารารัศมี ขึ้นเป็นพระมเหสีอีกพระองค์หนึ่ง ดำรงพระอิสริยยศ "พระราชชายา" และดำรงฐานันดรศักดิ์เจ้านายในราชวงศ์จักรีนับแต่นั้น ถึงแม้จะทรงศักดิ์เป็นพระมเหสีในตำแหน่งพระราชชายา แต่กระบวนเสด็จพระดำเนินสู่นครเชียงใหม่ครั้งนั้น รัชกาลที่ 5 ทรงพระกรุณาโปรดเกล้าฯให้จัดการพระราชทานอย่างเต็มตามโบราณราชประเพณีเสมอด้วยทรงครองพระอิสริยยศพระมเหสีในตำแหน่ง "พระอัครชายาเธอ" เลยทีเดียว ดังปรากฏความตามสำเนาพระราชหัตถเลขาที่พระราชทานไปยังผู้ที่มีหน้าที่ในการจัดกระบวนเสด็จครั้งนั้นอย่างชัดเจน
ด้วยการดำรงพระองค์อย่างเรียบง่าย หากแต่แฝงไว้ด้วยพระปรีชาญาณ ความมุ่งมั่น และความเชื่อมั่นในพระองค์ กอปรกับความจงรักภักดีที่ทรงมีต่อพระบรมราชสวามี จึงเป็นที่โปรดปรานฯ ใน พระบาทสมเด็จพระจุลจอมเกล้าเจ้าอยู่หัว ในที่สุดเจ้าดารารัศมี ซึ่งขณะนั้นยังทรงดำรงตำแหน่ง "เจ้าจอมดารารัศมี" ก็ทรงพระครรภ์ และมีพระประสูติกาลพระราชธิดา เมื่อวันที่ 2 ตุลาคม พ.ศ. 2432 ทรงพระนามว่าพระเจ้าลูกเธอ พระองค์เจ้าวิมลนาคนพีสี (อ่านว่า วิ-มน-นาก-นะ-พี-สี) ในคราวนั้นจึงทรงพระกรุณาโปรดเกล้าฯ ให้เลื่อนตำแหน่ง "เจ้าจอมดารารัศมี" ขึ้นเป็น "เจ้าจอมมารดาดารารัศมี"
พระเจ้าลูกเธอ พระองค์เจ้าวิมลนาคนพีสี หรือพระนามเรียกขานในหมู่ข้าหลวงว่า "เสด็จเจ้าน้อย" เป็นที่โปรดปรานฯ ในพระราชบิดายิ่งนัก ด้วยทรงเป็นเจ้าหญิงพระองค์น้อยที่ฉลองพระองค์ซิ่นแบบเจ้านายเมืองเหนือตลอดเวลา เป็นที่น่าเสียดายว่า พระธิดามีพระชันษาเพียง 3 ปี 4 เดือน  18 วัน ก็สิ้นพระชนม์ลง เมื่อวันที่ 21 กุมภาพันธ์ พ.ศ. 2435 (ต่อมาทรงได้รับโปรดเกล้าฯ เฉลิมพระนามพระอัฐิขึ้นเป็น "พระเจ้าน้องนางเธอ พระองค์เจ้าวิมลนาคนพีสี" "พระเจ้าพี่นางเธอ พระองค์เจ้าวิมลนาคนพีสี" และ "พระเจ้าบรมวงศ์เธอ พระองค์เจ้าวิมลนาคนพีสี" ตามลำดับ)
พระราชชายา
เมื่อวันที่ 12 กุมภาพันธ์ พ.ศ. 2451 พระบาทสมเด็จพระจุลจอมเกล้าเจ้าอยู่หัวได้ทรงพระกรุณาโปรดเกล้าฯ สถาปนาพระอิสริยยศ "เจ้าจอมมารดาดารารัศมี" ขึ้นเป็นเจ้านายในราชวงศ์จักรี มีตำแหน่งเป็นพระมเหสีพระองค์หนึ่งออกพระนามว่า "เจ้าดารารัศมี พระราชชายา" นับเป็นพระอิสริยยศในตำแหน่งพระมเหสีเทวีที่ไม่เคยปรากฏมาก่อน จึงนับได้ว่า "เจ้าดารารัศมี พระราชชายา" เป็นพระมเหสีลำดับที่ 5 ในเวลานั้น (ลำดับที่ 1-4 มีรายพระนามดังนี้ สมเด็จพระนางเจ้าเสาวภาผ่องศรี พระบรมราชินีนาถ สมเด็จพระนางเจ้าสว่างวัฒนา พระบรมราชเทวี พระนางเจ้าสุขุมาลมารศรี พระราชเทวี และพระอรรคชายาเธอ พระองค์เจ้าสายสวลีภิรมย์ กรมขุนสุทธาสินีนาฏ ไม่นับสมเด็จพระนางเจ้าสุนันทากุมารีรัตน์ พระบรมราชเทวี พระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา และพระอรรคชายาเธอ พระองค์เจ้าเสาวภาคย์นารีรัตน์ สมเด็จพระอัครมเหสีพระองค์แรกและพระมเหสีทั้ง 2 พระองค์ที่สวรรคตและสิ้นพระชนม์ไปก่อนหน้านั้นแล้ว)
การเสด็จประพาสนครเชียงใหม่
นับแต่พระราชชายาเสด็จมาประทับในพระบรมมหาราชวัง ก็มิได้เสด็จกลับเชียงใหม่อีกเลย แม้คราวที่พระบิดาถึงพิราลัยเมื่อ พ.ศ. 2440 ก็ตาม เมื่อปี พ.ศ. 2451 เจ้าอินทวโรรสสุริยวงษ์ พระเชษฐาต่างพระมารดา (ก็คือเจ้าอินทวโรรสนั้นมิได้ประสูติแต่แม่เจ้าพระมหาเทวีดังเช่นพระราชชายาฯ) ได้ลงมาเฝ้าพระบาทสมเด็จพระจุลจอมเกล้าเจ้าอยู่หัว พระราชชายาจึงกราบถวายบังคมทูลขอพระราชทานพระบรมราชานุญาตเสด็จนิวัตินครเชียงใหม่ เพื่อทรงเยี่ยมพระประยูรญาติพร้อมกับเจ้าอินทวโรรสสุริยวงศ์ พระเชษฐา ในครานั้นพระบาทสมเด็จพระจุลจอมเกล้าเจ้าอยู่หัว พระราชทานพระบรมราชานุญาต ด้วยไม่ทรงต้องการขัดพระทัยพระราชชายา
อย่างไรก็ตาม การเสด็จประพาสนครเชียงใหม่ของพระราชชายาในคราวนี้นั้น พระบาทสมเด็จพระจุลจอมเกล้าเจ้าอยู่หัวได้ทรงเป็นห่วงและเอาพระราชหฤทัยใส่ยิ่งนัก ในวันที่ 2 กุมภาพันธ์ พ.ศ. 2451 พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินพร้อมด้วยพระบรมวงศานุวงศ์ทั้งฝ่ายหน้าฝ่ายใน ตลอดจนข้าราชการชั้นผู้ใหญ่มาส่งเสด็จ พระราชชายาฯ เพื่อทรงประทับในขบวนรถไฟที่นั่ง สถานีรถไฟสามเสน ทรงพระกรุณาโปรดเกล้าฯ ให้พระเจ้าน้องยาเธอ กรมหลวงดำรงราชานุภาพ และพระเจ้าลูกยาเธอ พระองค์เจ้าดิลกนพรัฐ พระโอรสในเจ้าจอมมารดาทิพเกษร โดยเสด็จพระราชดำเนินไปส่งพระราชชายาฯ ถึงตำบลปากน้ำโพ นครสวรรค์ ซึ่งเป็นจุดสิ้นสุดของทางรถไฟสายเหนือ ตลอดการเสด็จพระดำเนิน ทรงพระกรุณาโปรดเกล้าฯ ให้จัดข้าราชการเป็นหมวดหมู่ กรม กองโดยเสด็จพระราชชายาฯ มีธงดารารัศมี ประจำพระองค์พระราชชายาฯประดับ เพื่อแสดงถึงฐานะของพระมเหสีอันสูงศักดิ์ และให้ข้าราชการ กรมการเมืองทั้งหลายตลอดเส้นทางที่เสด็จพระดำเนินสู่นครเชียงใหม่นั้นจัดเตรียมการรับเสด็จเสมือนหนึ่งว่าทรงดำรงตำแหน่ง พระอัครชายาเธอ  ทีเดียว เมื่อ พระราชชายาฯ เสด็จถึงปากน้ำโพ ได้เสด็จพระดำเนินต่อโดยทางเรือ ทรงประทับในเรือเก๋งประพาส มีเรือในขบวนเสด็จกว่า 50 ลำ  มีการปักธงทิวเป็นขบวนไปตามลำน้ำปิง เมื่อผ่านเขตอำเภอ จังหวัด มณฑลใด มีเจ้าหน้าที่ปลูกพลับพลาประทับร้อน ประทับแรม และคอยรับเสด็จตลอดเขตของตนทุกแห่งทั่วไป
การเดินทางเป็นไปอย่างล่าช้า ใช้เวลานานถึง 2 เดือน 9 วัน จึงเสด็จพระดำเนินถึงยังนครเชียงใหม่ เมื่อวันที่ 9 เมษายน พ.ศ. 2452 ณ ที่นั้น เจ้าพระยาสุรสีห์วิสิษฐศักดิ์ (เชย กัลยาณมิตร) ซึ่งเป็นข้าหลวงใหญ่มณฑลพายัพ พร้อมด้วยพระประยูรญาติเจ้านายฝ่ายเหนือ ข้าราชการทหาร พลเรือน ประชาชนแต่ละอำเภอ คหบดีทั่วทั้งดินแดนล้านนา ต่างจัดขบวนแห่ของตน มีขบวนทหาร ตำรวจ ข้าราชการขี่ม้าเข้าแถวนำ แต่งขบวนเป็นภาพคนสมัยโบราณ คนป่า เรื่องชาดกรามเกียรติ์ และนิทานพื้นบ้าน มีขบวนกลองชนะ กลองสะบัดไชย กลองเมือง แตรวง กลองพม่า ต่อกันเป็นระยะๆ ตามหน้าบ้านมีการตั้งเครื่องบูชารายทางมิได้ขาด จนกระทั่งถึงที่ประทับที่คุ้มหลวงนครเชียงใหม่ ซึ่งจัดเป็นข้างหน้าข้างใน มี สนม กรมวังกำกับอย่างใน พระบรมมหาราชวังทุกประการ และมีทหารกองเกียรติยศตั้งคอยรับเสด็จพระราชชายาฯ อย่างสง่างาม
ระหว่างประทับที่เชียงใหม่ พระราชชายาฯ ได้เสด็จพระดำเนินไปทรงเยี่ยมพระประยูรญาติยังนครลำพูนและนครลำปาง และได้เสด็จเยี่ยมเยียนราษฎรในที่ต่าง ๆ รวมทั้งได้เสด็จไปนมัสการพระธาตุ พระพุทธบาท และปูชนียสถานสำคัญต่างๆอย่างทรงสำราญพระทัย ตลอดเวลาในการเสด็จประพาสนครเชียงใหม่ครั้งนี้ พระบาทสมเด็จพระจุลจอมเกล้าเจ้าอยู่หัวมีพระราชโทรเลขและพระราชหัตถเลขาแสดงความรักอาทรห่วงใยมาพระราชทานพระราชชายาฯ ไม่ขาด และพระราชชายาฯ ก็ทรงพระโทรเลขหรือลายพระหัตถ์ตรัสเล่าเรื่องราวต่าง ๆ ถวายกลับไป
การเสด็จนิวัติพระนคร
พระราชชายาฯ ประทับอยู่ ณ นครเชียงใหม่ได้หกเดือนเศษ ก็ถึงคราวเสด็จนิวัติพระนคร ในการนี้พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้จัดเตรียมการรับเสด็จพระราชชายาฯอย่างยิ่งใหญ่ มีขบวนรับเสด็จอย่างมืดฟ้ามัวดิน ขบวนเรือเสด็จประกอบด้วยเรือถึง 100 ลำเศษ พระบาทสมเด็จพระจุลจอมเกล้าเจ้าอยู่หัวได้เสด็จประทับเรือยนต์หลวงมารอรับเสด็จพระราชชายาฯ ถึงที่อ่างทอง แล้วจึงเสด็จพระราชดำเนินและพระดำเนินพร้อมกัน 2 พระองค์ไปประทับแรม ณ พระราชวังบางปะอิน ในการนี้ได้โปรดเกล้าฯ พระราชทานสร้อยพระกรเพชรล้ำค่าเป็นของพระขวัญ ทรงประทับแรมอยู่ ณ พระราชวังบางปะอิน เป็นเวลา 2 ราตรี จึงเสด็จพระราชดำเนินและเสด็จกลับถึงพระนคร ในวันที่ 26 พฤศจิกายน พ.ศ. 2452
ในการนี้ พระบาทสมเด็จพระจุลจอมเกล้าเจ้าอยู่หัวยังทรงพระกรุณาโปรดเกล้าฯ จัดพระราชทานเลี้ยงฉลองขึ้นตำหนักสวนฝรั่งกังไส (พระราชวังดุสิต) ซึ่งเป็นตำหนักใหม่ที่โปรดเกล้าฯ สร้างพระราชทานพระราชชายาฯ เป็นพิเศษ โดยทรงพระกรุณาโปรดเกล้าฯ ให้เจ้านายฝ่ายเหนือที่โดยเสด็จพระราชชายาฯ ลงมากรุงเทพฯ ครั้งนี้ร่วมโต๊ะเสวยด้วยทุกองค์
พระบรมราชสวามีเสด็จสวรรคต
หลังจากเสด็จนิวัติพระนคร พระราชชายาฯ ได้ทรงประทับอยู่ในพระราชวังดุสิต อย่างสำราญพระทัยที่ได้ทรงกลับมารับใช้เบื้องพระยุคลบาทพระบรมราชสวามีได้เพียง 10 เดือน ก็ต้องทรงประสบกับเหตุวิปโยคคราใหญ่ในพระชนม์ชีพอีกครั้งหนึ่ง เมื่อพระบาทสมเด็จพระจุลจอมเกล้าเจ้าอยู่หัวได้เสด็จสวรรคต ในวันที่ 23 ตุลาคม พ.ศ. 2453 นับรวมเวลาที่ พระราชชายาฯ ได้ถวายการรับใช้เบื้องพระยุคลบาท เป็นเวลา 23 ปีเศษ
นับแต่สิ้นรัชกาลพระบาทสมเด็จพระจุลจอมเกล้าเจ้าอยู่หัว พระราชชายาฯ ยังทรงประทับในพระราชวังดุสิตมาโดยตลอด จนกระทั่งปี พ.ศ. 2457 จึงได้ขอพระราชทานพระบรมราชานุญาตกราบถวายบังคมทูลลาพระบาทสมเด็จพระมงกุฎเกล้าเจ้าอยู่หัว เพื่อเสด็จนิวัตินครเชียงใหม่เป็นการถาวร เมื่อได้รับพระบรมราชานุญาตแล้ว ก็เสด็จพระดำเนินสู่นครเชียงใหม่ โดยเสด็จออกเดินทางเมื่อ วันที่ 8 มกราคม พ.ศ. 2457 และเสด็จพระดำเนินถึงยังนครเชียงใหม่ในวันที่ 22 เดือนเดียวกัน ได้เข้าประทับยังคุ้มท่าเจดีย์กิ่ว ริมแม่น้ำปิง ตั้งแต่นั้น
สิ้นพระชนม์
ในบั้นปลายพระชนม์ชีพพระองค์ประทับอยู่ที่พระตำหนักดาราภิรมย์ ณ สวนเจ้าสบาย อำเภอแม่ริม อันเป็นตำหนักที่พระบาทสมเด็จพระมงกุฎเกล้าเจ้าอยู่หัวสร้างพระราชทานเป็นที่ประทับ โดยแวดล้อมด้วยพระประยูรญาติและข้าหลวงในพระองค์เป็นเวลานานถึง 20 ปี
จนกระทั่ง วันที่ 30 มิถุนายน พ.ศ. 2476 พระองค์เริ่มมีพระอาการประชวรด้วยพระโรคพระปัปผาสะพิการ (ปอดพิการ) แพทย์ทั้งในประเทศและต่างประเทศได้พยายามถวายการรักษาอย่างเต็มที่ แต่พระอาการมีแต่ทรงกับทรุด เจ้าแก้วนวรัฐ ซึ่งเป็นพระเชษฐาต่างพระมารดา (เจ้าแก้วนวรัฐประสูติแต่หม่อมเขียวในพระเจ้าอินทวิชยานนท์) จึงเชิญเสด็จมาประทับ ณ คุ้มรินแก้ว ในตัวเมืองเชียงใหม่ เพื่อให้สะดวกในการที่พระประยูรญาติจะได้ผลัดเปลี่ยนกันเข้าเฝ้าเยี่ยมพระอาการและเป็นการง่ายที่แพทย์จะถวายการรักษา
ความทราบถึงพระกรรณพระบาทสมเด็จพระปกเกล้าเจ้าอยู่หัวจึงทรงพระกรุณาโปรดเกล้าฯ ให้พระเจ้าพี่ยาเธอ กรมพระกำแพงเพชรอัครโยธิน อัญเชิญด้ายสายสิญจน์มาผูกพระกรพระราชชายาฯ พร้อมทั้งพระราชทานพระราชทรัพย์ส่วนพระองค์เพื่อช่วยในการรักษาพระอาการและโปรดเกล้าฯ ให้แพทย์ถวายรายงานพระอาการให้ทรงทราบเป็นประจำวัน ขณะเดียวกัน พระยาพหลพลพยุหเสนา (พจน์ พหลโยธิน) นายกรัฐมนตรี ได้สั่งการให้นายแพทย์กรมรถไฟขึ้นมาประจำกับแพทย์ทางเชียงใหม่ถวายการดูแลพระอาการอย่างใกล้ชิด นอกจากนั้น เจ้าแก้วนวรัฐ พระประยูรญาติ และข้าราชบริพาร ยังได้จัดซื้อเครื่องเอกซเรย์ชนิดย้ายที่ได้จากประเทศอินโดนีเซียเพื่อฉายดูพระปัปผาสะ เป็นการช่วยแพทย์แผนปัจจุบัน แต่พระอาการก็มิได้ทุเลาลงแต่อย่างใด
พระองค์สิ้นพระชนม์ เมื่อวันที่ 9 ธันวาคม พ.ศ. 2476 เมื่อเวลา 15.14 น. ณ คุ้มรินแก้ว สิริพระชันษา 60 ปี 3 เดือน 13 วัน พระบาทสมเด็จพระปกเกล้าเจ้าอยู่หัวโปรดเกล้าฯ พระราชทานโกศกุดั่นน้อยและเครื่องสูง 1 สำรับ พระกลดขาวลายทอง และให้ข้าราชบริพารไว้ทุกข์มีกำหนด 7 วัน เป็นเกียรติยศ
การพระราชทานเพลิงพระศพ
เมื่อเจ้าดารารัศมี พระราชชายา สิ้นพระชนม์แล้ว พระบาทสมเด็จพระเจ้าอยู่หัวฯ ทรงพระกรุณาโปรดเกล้าฯ ให้เจ้าพนักงานเชิญน้ำพระสุคนธ์พระราชทานไปสรงพระศพ เชิญพระโกศไปประกอบพร้อมด้วยเครื่องสำหรับพระอิสริยยศ ประดิษฐานพระศพไว้ที่คุ้มท่าเจดีย์กิ่ว และโปรดให้ช่างหลวงปลูกสร้างพระเมรุสำหรับพระราชทานเพลิงพระศพที่วัดสวนดอก และโปรดเกล้าฯ ให้พระเจ้าพี่ยาเธอ กรมหลวงกำแพงเพ็ชรอัครโยธิน เสด็จแทนพระองค์ ทรงบำเพ็ญพระราชกุศล และทรงเป็นประธานในงานพระราชทานเพลิงพระศพ
วันที่ 22 เมษายน พ.ศ. 2477 เชิญพระศพสู่พระเมรุ พระราชทานเพลิงพระศพ ออกจากคุ้มท่าเจดีย์กิ่ว ไปตามถนนวิชยานนท์ ถนนราชวงศ์ ถนนช้างม่อย ถนนราชวิถี ถนนพระปกเกล้า ถนนอินทวโรรสและถนนสุเทพ เข้าสู่วัดสวนดอก เวลา 17 นาฬิกา พระเจ้าพี่ยาเธอ กรมหลวงกำแพงเพ็ชรอัครโยธิน ผู้แทนพระองค์เสด็จประทับ ณ วิหารหลวงวัดสวนดอก และเสด็จขึ้นพระเมรุพระราชทานเพลิงพระศพ
วันที่ 23 เมษายน พ.ศ. 2477 เวลาเช้า พระเจ้าพี่ยาเธอ กรมหลวงกำแพงเพ็ชรอัครโยธิน ทรงทอดผ้าไตรสามหาบของหลวง พระสงฆ์สดับปกรณ์ พนักงานประมวลพระอัฎฐิลงในพระโกศทองคำ ตั้งเหนือพานทอง 2 ชั้น เชิญจากพระเมรุไปประดิษฐานบนม้าหมู่ในวิหารหลวง แล้วประเคนภัตาหารสามหาบแก่พระสงฆ์ พระสงฆ์ฉันเสร็จ ถวายอนุโมทนา เป็นเสร็จการ
พระกรณียกิจสำคัญ
พระราชชายาฯ มีพระกรณียกิจที่ทรงคุณเอนกอนันต์ต่อล้านนาและสยาม พอสังเขป ดังนี้
ทรงดำรงพระองค์เป็นศูนย์รวมดวงใจของข้าราชบริพารฝ่ายเหนือและฝ่ายใต้
หม่อมเจ้าพูนพิศมัย ดิศกุล พระธิดาในสมเด็จฯ กรมพระยาดำรงราชานุภาพได้ทรงกล่าวถึง พระราชชายาฯ ซึ่งทรงออกพระนามว่า "เจ้าป้า" ตอนหนึ่งว่า "ข้าพเจ้ารู้สึกทึ่งและประทับใจยิ่งนัก เวลาเห็นพระองค์ท่านประทับอยู่ในที่ว่าราชการ ท่ามกลางข้าราชการฝ่ายเหนือและฝ่ายใต้ จากที่เคยเห็นท่านดำรงพระองค์เรียบง่ายสงบคำเวลาประทับอยู่ในวังหลวง แต่ในที่นั่น พระองค์ท่านมีรับสั่งว่าราชการอย่างฉะฉาน เวลาตรัสกับข้าราชการฝ่ายเหนือก็ตรัสเป็นภาษาเหนือ เวลาตรัสกับข้าราชการฝ่ายใต้ก็ตรัสเป็นภาษาใต้ รับสั่งกลับไปกลับมาอย่างคล่องแคล่วยิ่งนัก เห็นได้ชัดว่าพระองค์ทรงเป็นที่เคารพเทิดทูนของข้าราชการทุกหมู่เหล่าอย่างยิ่ง" นอกจากนั้น ยังทรงกล่าวตอนหนึ่งว่า "ฉันเคยพูดกับพวกฝรั่ง เขาว่านะว่า เจ้าเชียงใหม่ไม่เห็นจะทรงฉลาดซักเท่าไร เห็นจะมีแต่ พริ้นเซสออฟเชียงใหม่ ซึ่งหมายถึง พระราชชายาฯ นี่นะสิ ทรงฉลาดเหลือเกิน"
ทรงฟื้นฟูศิลปะด้านการแสดงล้านนา
ทรงส่งเสริมศิลปวัฒนธรรมอย่างสม่ำเสมอ โดยเฉพาะเรื่องดนตรีพื้นเมือง และศิลปะการแสดงพื้นเมืองนั้น ด้วยมีพระนิสัยโปรดเล่นดนตรีไทย ตั้งแต่ครั้งประทับอยู่ใน พระบรมมหาราชวัง ซึ่ง วงดนตรีไทยประจำพระตำหนักของพระราชชายา นั้น มีกิตติศัพท์เลื่องลือไปทั่วฝ่ายใน เมื่อเสด็จมาประทับนครเชียงใหม่ โปรดให้รื้อฟื้นศิลปะการฟ้อนรำ การดนตรีพื้นเมืองทั้งหมด โปรดให้รวบรวมศิลปินล้านนาเก่าแก่มาเป็นบรมครูผู้ประสาทวิชาเพื่อสนับสนุนให้ความรู้แก่พระญาติและประชาชน รวมทั้งโปรดให้จัดการฝึกสอนขึ้นในพระตำหนัก พระญาติของพระองค์ต่อมาได้มีบทบาทในการสานต่อพระปณิธานดังกล่าว อาทิเช่น เจ้าเครือแก้ว ณ เชียงใหม่ ซึ่งต่อมาเป็นศิลปินแห่งชาติ และเจ้าสุนทร ณ เชียงใหม่ ผู้สืบทอดการผลิตเครื่องดนตรีและการเล่นดนตรีพื้นเมือง และทรงรับเป็นองค์อุปถัมภ์โรงเรียนวัฒโนทัยพายัพโปรดให้ครูช่างฟ้อนเมืองทุกแบบและฟ้อนม่านมุ้ยเชียงตาในวังมาสอนนักเรียนด้วยเพื่อเป็นการสืบทอดมรดกทางนาฏศิลป์
ทรงฟื้นฟูศิลปะการทอผ้า
ทรงฟื้นฟูและส่งเสริมกิจการทอผ้าซึ่งเคยมีชื่อเสียงมาช้านานในล้านนา ได้ทรงรวบรวมผู้ชำนาญการทอผ้ายก ผ้าซิ่นตีนจก และฝึกสอนช่างทอ โดยสร้างโรงทอผ้าที่หลังตำหนักของพระองค์ มีกี่ทอผ้าประมาณ 20 หลัง ภายหลังพระญาติจากนครลำพูนได้มาศึกษาการทอผ้าซิ่นยกดอก และนำไปฝึกหัดคนในคุ้มหลวงที่ลำพูนจนมีความชำนาญ และได้สืบทอดต่อกันมาจวบจนปัจจุบัน กิจการด้านการทอผ้าได้แพร่หลายไปสู่หมู่ประชาชน จนกลายเป็นผลิตภัณฑ์สำคัญของเชียงใหม่และลำพูนมาตราบจนปัจจุบัน
ทรงสนับสนุนกิจการด้านการศึกษา
ทรงอุดหนุนการศึกษาของสงฆ์ และการศึกษาในโรงเรียนชายหญิงของนครเชียงใหม่ พระราชชายาฯ ได้ประทานที่ดินและทรัพย์ส่วนพระองค์ ให้แก่โรงเรียนยุพราชวิทยาลัยและโรงเรียนดาราวิทยาลัย โดยเฉพาะโรงเรียนดาราวิทยาลัยนั้นแต่เดิมเรียกว่าโรงเรียนสตรี ภายหลังได้รับพระราชทานนามจากพระบาทสมเด็จพระจุลจอมเกล้าเจ้าอยู่หัว ว่าโรงเรียนพระราชชายา และเปลี่ยนเป็นโรงเรียนดาราวิทยาลัย ตามพระนามของพระราชชายาฯ เมื่อ พ.ศ. 2452
ทรงสนับสนุนกิจการด้านพระศาสนา
นอกจากทรงอุดหนุนการศึกษาของสงฆ์แล้ว ทรงทำนุบำรุงศาสนา บูรณะวัดวาอารามต่างๆ มากมายทั่วนครเชียงใหม่ พระราชชายาฯ ได้ประทานที่ดินส่วนพระองค์อันเป็นที่ตั้งของ พระตำหนักม่อนจ๊อกป๊อก บนดอยสุเทพ ถวายแก่วัดพระธาตุดอยสุเทพราชวรวิหาร นอกจากนั้น ได้ทรงรวบรวมพระอัฐิพระเจ้านครเชียงใหม่และแม่เจ้า มหาเทวีแต่ก่อนมาทุกพระองค์ กับทั้งอัฐิของพระราชวงศ์ฝ่ายเหนือทั้งปวงซึ่งเป็นพระประยูรญาติของพระองค์ มาบรรจุรวมกันไว้ ณ กู่เจ้านายฝ่ายเหนือ ที่วัดสวนดอก (พระอารามหลวง)